|  |
| --- |
| Til: Furesø kommunes Klimaselskab af 2023 APS |
| Fra: Christian Normann Johansson - Furesø Kommune,  |
|  |

# Aftale om klargøring af kommunens bygninger til solcelleanlæg

Herunder beskrives parternes ansvarsområder i forbindelse med klargøring af kommunens bygninger til solcelleanlæg.

* Furesø kommune undersøger hvilke bygninger de ønsker at etableres solcelleanlæg på. Her fastlægges også om det skal være et/flere taganlæg eller facade/gavl anlæg samt om panelfeltet skal integreres i klimaskærmen.
* Furesø kommune fastlægger solcelleanlæggets ca. størrelse i kWp eller m2 solcellepanelfelt.
* Furesø kommune undersøger om der er forhold i lokalplanen der forhindrer solcelleanlæg på adressen eller om der eventuelt er indskrænkninger på udseende eller placering af solcellepanelfelterne.
* Furesø kommune beslutter om solcellepanelfelterne skal integreres i klimaskærmen eller monteres på klimaskærmen. Her besluttes også hvilken farve solcelleanlægget skal have.
* Furesø kommune undersøger om bygningen kan holde til solcellepanelteltet via statiske beregninger.
* Furesø kommune undersøger om den eksisterende hoved eltavle og undertavler kan bruges direkte eller om de skal renoveres og eventuelt udvides først.
* Furesø kommune undersøger om taget eller facaden/gavlen skal have skiftet beklædning (yderste klimaskærm) inden etablering af solcellepanelfeltet. Dette afhænger af standen og restlevetiden af klimaskærmsmaterialet som ikke kan udskiftes eller renoveres så længe det sidder et solcellepanelfelt.
* Skal beklædningen skiftes, undersøger Furesø kommune om der er plads og bæreevneoverskud til at efterisolere. Er der det, skal den relevante bygningsdel efterisoleres.
* Ønsker Klimaselskabet at benytte et tag hvor restlevetiden af tagmateriellet er større end 0 år, men mindre end 25 år, skal tagmaterialet skiftes først og Klimaselskabet skal betale den %-del af udgiften til nyt tagmateriellet som restlevetiden divideret med levetiden for nyt tagmateriale vil koste. Resten betaler Furesø kommune.
* Dette er også gældende for den del af elinstallationen inkl. el tavler der skal bruges i forbindelse med etablering af solcelleanlægget.
* Furesø kommune undersøger de brandmæssige forhold hvor solcellepanelfelterne skal etableres og videregiver informationerne til Furesø kommunes Klimaselskab som indarbejder dem i udbudsmaterialet til solcelleanlægget.

Herefter informeres Klimaselskabet om den ejendom som Furesø kommune ønsker solcelleanlæg på og forholdene hvormed solcelleanlægget skal etableres.

* Klimaselskabet laver udbudsmateriale ud fra Furesø kommunes retningslinjer og sender ud til de bydende.
* Klimaselskabet finder en vinder af udbuddet og en kontrakt på solcelleanlægget indgås.
* Klimaselskabet informerer løbende de relevante personer/afdelinger.
* Klimaselskabet tegner relevante forsikringer så Furesø kommune er skadefri ved ulykker eller fejl under og efter montagen af solcelleanlægget.